شەفەق نیوز/ رێکخراو مناڵه‌یل یونیسێف ئمڕوو سێشەممە وت: وزارەت پەروەردەی حوکومەت هەرێم کوردستان، وە پشتگیری رێکخراوەگە، کەناڵیگ ئاسمانی ئەرا هوکارەکردن مناڵەیل ، لە وەختیگ ک هیمان مەکتەبەیل بەسیانە وەخاتر پەتای کۆڕۆنا.رێکخراوەگە ئمڕوو لە بەیاننامەیگ وت؛ دەور ١،٥ مەلیۆن مناڵ لە پۆل یەک بنەڕەتی تا پۆل ١٢ وه‌ گویره‌ی ئه‌و سیسته‌مه‌ لەماڵەو خوەنن . وەکارهاوردن ئی سیستمە ئەرا مناڵەیل ئاوارەیش لە هەرێمەگە وازو ئازاده‌ .بەیاننامەگە لە زوان حەمیدە لاسیکۆ نوێەنەر یونیسێف لە ‌عیراق وت؛ بەسانن مەکتەبەیل کارگەری خراو ناسه‌ بان رەوش ناسک مناڵه‌یل، چوینکە ئەوانەیگ لە نەداری و له‌ناو کەمپەیل گوزران کەن، نیەتویەنن وەگەرد هوکارەبوین بگونجیەن، وشایەت دەرفەت نەیاشتون ئەنتیرنیت بکەفێدە دەسیان.وتیش؛ ئەزمونەیل هوکارەمان کرد ک هەرچەنی مناڵ رەوش ناسک لە مەکتەب دویرەو بود، ئەوەنە ئەگەر هاتنەوی کەمترە.کەناڵەگە ک ناسریاگە وە Kanalli Parwadaee پەخش وە زوان کوردی ( سۆرانی) و سیریانی کەێد.
